**แบบรายงานการตรวจราชการกระทรวงสาธารณสุข ประจำปีงบประมาณ พ.ศ. 2564**

**ประเด็นที่ 2 กัญชาทางการแพทย์และสมุนไพรเพื่อเศรษฐกิจ**

**หัวข้อ สมุนไพรเพื่อเศรษฐกิจ**

**เขตสุขภาพที่ ๑ รอบที่ ๒/2564**

ตัวชี้วัด : (ตัวชี้วัดภายใต้ประเด็น/หัวข้อ) ร้อยละเมืองสมุนไพรผ่านเกณฑ์การประเมิน ร้อยละ ๗๐

1. หน่วยงานที่รับผิดชอบ (กรม/กอง/ศูนย์วิชาการ)

หน่วยงานผู้รับผิดชอบหลัก กลุ่มงานการแพทย์แผนไทยและการแพทย์ทางเลือก

หน่วยงานผู้รับผิดชอบร่วม กลุ่มงานคุ้มครองผู้บริโภคและเภสัชสาธารณสุข

1. วิเคราะห์สถานการณ์ในพื้นที่

|  |  |  |
| --- | --- | --- |
| **ปัญหา/สาเหตุ** | **แผน/กิจกรรมการแก้ไขปัญหา** | **ความก้าวหน้า/ผลการดำเนินงาน** |
| จังหวัดแพร่ไม่ได้เป็นจังหวัดเป้าหมายเมืองสมุนไพรของเขตสุขภาพที่ ๑ (เป้าหมายคือจังหวัดเชียงราย)  นิยามเมืองสมุนไพร หมายถึง เมืองที่ถ่ายทอดมาตรการและแผนงานจากแผนปฏิบัติการด้านผลิตภัณฑ์ สมุนไพร พ.ศ. 2560-2565 (แผนแม่บทแห่งชาติว่าด้วยการพัฒนาสมุนไพรไทย ฉบับที่ 1) ลงไปสู่การ พัฒนาในระดับภูมิภาคโดยมุ่งเน้นให้เกิดการพัฒนาสมุนไพรอย่างครบวงจรตั้งแต่ต้นทาง กลางทาง และ ปลายทาง ทั้งนี้อาศัยกลไกของประชารัฐ และความร่วมมือจากทุกภาคส่วนเป็นกลไกสำคัญในการขับเคลื่อน งานพัฒนาเมืองสมุนไพร เมืองสมุนไพร มีจำนวนทั้งสิ้น 14 จังหวัดแบ่งเป็น 3 คลัสเตอร์ ได้แก่  1) คลัสเตอร์เกษตร วัตถุดิบสมุนไพร ได้แก่ จังหวัดอำนาจเจริญ สุรินทร์ มหาสารคาม อุทัยธานี และสกลนคร  2) คลัสเตอร์อุตสาหกรรมสมุนไพร ได้แก่ จังหวัดนครปฐม สระบุรี ปราจีนบุรี และจันทบุรี  3) คลัสเตอร์ท่องเที่ยวเชิงสุขภาพ ความงามและการแพทย์แผนไทย ได้แก่ จังหวัดเชียงราย พิษณุโลก อุดรธานี สุราษฎร์ธานี และสงขลา | 1) ประสานงานกับสำนักงานเกษตรจังหวัดแพร่ในการขอข้อมูลกลุ่มผู้ปลูกสมุนไพรที่ผ่านการขอประเมินพื้นปลูกสมุนไพร เพื่อรับรองมาตรฐาน ระบบการจัดการคุณภาพการปฏิบัติทางการเกษตรที่ดีสำหรับพืช Good Agricultural Practice (GAP) จากศูนย์วิจัยและพัฒนาการเกษตรแพร่ เพื่อวางแผนการสนับสนุนและพัฒนาศักยภาพกลุ่มปลูกสมุนไพรที่ส่งให้โรงงานผลิตยาสมุนไพรที่ผ่าน GMP WHO จำนวน 2 แห่ง ได้แก่ รพร.เด่นชัย และ รพ.สอง ดังนี้  1.1) กลุ่มปลูกสมุนไพรบ้านหนองสุวรรณ ต.บ้านกลาง อ.สอง มีปริมาณการสั่งซื้อสมุนไพรสดของ รพ.สอง ๓ อันดับแรก ประกอบไปด้วย  - ฟ้าทะลายโจร ๗๐๐ กิโลกรัมๆ ละ ๑๓ บาท เป็นเงิน ๙,๑๐๐ บาท  - ขมิ้นชัน ๕๐๐ กิโลกรัมๆ ละ ๑๕ บาท เป็นเงิน ๗,๕๐๐ บาท  - มะกรูด จำนวน ๕๐๐ กิโลกรัมๆ ละ ๕ บาท เป็นเงิน ๒,๕๐๐ บาท  1.2) กลุ่มปลูกสมุนไพรที่ส่งให้โรงงานผลิตยาสมุนไพรที่ผ่าน GMP WHO รพร.เด่นชัยประกอบไปด้วยกลุ่มผู้ปลูกสมุนไพรบ้านห้วยกูด ตำบลเด่นชัย โดยกลุ่มวิสาหกิจชุมชนบ้านแม่บงเหนือ และบ้านสบป้าก อ.วังชิ้น ได้รับรองมาตรฐาน Good Agricultural Practice (GAP) มีปริมาณในการสั่งซื้อสมุนไพรสดของ รพร. เด่นชัย ๓ อันดับแรก ประกอบไปด้วย  - ไพล ๑,๕๖๘ กิโลกรัมๆ ละ ๑๕ บาท เป็นเงิน ๒๓,๕๐๐ บาท  - ขมิ้นชัน ๕๘๓ กิโลกรัมๆ ละ ๑๕ บาท เป็นเงิน ๘,๗๔๕ บาท  - ตะไคร้ ๑๕๗ กิโลกรัมๆ ละ ๑๒ บาท เป็นเงิน ๑,๘๘๔ บาท  ๒. สุ่มตรวจสมุนไพรวิเคราะห์ ทางห้องปฏิบัติการ (สารกําจัดศัตรูพืช และโลหะหนัก) ร้อยละ 100  ๓. โรงพยาบาลส่งเสริมสุขภาพตำบลสมัครเข้าร่วมการปลูกกัญชาทางการแพทย์ตามโครงการปลูกกัญชาเพื่อประโยชน์ทางการแพทย์ ในโรงพยาบาลส่งเสริมสุขภาพตำบล ร่วมกับวิสาหกิจชุมชน ระยะที่ ๒ | 1) ประสานข้อมูลการดำเนินงานกับสำนักงานเกษตรจังหวัดแพร่,ผู้รับผิดชอบงาน รพร.เด่นชัย และโรงพยาบาลสอง  2) วัตถุดิบสมุนไพรที่นํามาผลิตยาทางการแพทย์แผนไทยผ่านการสุ่มตรวจวิเคราะห์ ทางห้องปฏิบัติการและไม่พบการปนเปื้อน (สารกําจัดศัตรูพืช และโลหะหนัก) ร้อยละ 100 (ส่งตรวจแคปซูลขมิ้นชัน และแคปซูลฟ้าทะลายโจร ชนิดละ ๒๐ ขวดๆ ละ ๒๕ กรัม ผลเป็นลบ)  ๓) ตามโครงการปลูกกัญชาเพื่อประโยชน์ทางการแพทย์ ในโรงพยาบาลส่งเสริมสุขภาพส่วนตำบล ร่วมกับวิสาหกิจชุมชน ระยะที่ ๒ รพ.สต. ที่ได้รับอนุญาตผลิต และครอบครอง กัญชาทางการแพทย์ อยู่ระหว่างขอสนับสนุนเมล็ดพันธุ์จากกรมการแพทย์แผนไทยฯ จำนวน 1 แห่ง (รพ.สต.ห้วยแก๊ต อ.ร้องกวาง ร่วมกับวิสาหกิจชุมชนคนร้องกวางเพื่อปลูกสมุนไพร) ส่วนอีก 2 แห่ง อยู่ระหว่างขั้นตอนการขออนุญาตกับ อย. คือ สอน.แม่จั๊วะ อ.เด่นชัย ร่วมกับวิสาหกิจชุมชนกลุ่มปลูกพืชสมุนไพรแม่จั๊วะ และ รพ.สต.บ้านนาตุ้ม อ.ลอง ร่วมกับวิสาหกิจชุมชนเกษตรครบวงจรบ้านนาตุ้ม |

1. นวัตกรรม/ตัวอย่างที่ดี (ถ้ามี)
   1. สำนักงานสาธารณสุขจังหวัดแพร่ ได้รับความร่วมมือเป็นอย่างดี จากสำนักงานเกษตรจังหวัดแพร่ และมหาวิทยาลัยแม่โจ้-แพร่เฉลิมพระเกียรติ ในการพัฒนาศักยาภาพของสมุนไพรอย่างครบวงจร ทั้งต้นทาง กลางทาง และปลายทาง เป็นศูนย์การเรียนรู้ และถ่ายทอดเทคโนโลยีแก่เกษตรในชุมชน มีส่วนร่วมในการสนับสนุนให้ชุมชนปลูกวัตถุดิบให้เป็นไปตาม Good Agriculture Practice (GAP)
   2. มีการจัดสรรงบประมาณ (งบ UC) ให้โรงพยาบาลที่เป็นแหล่งผลิตยาสมุนไพร รพ.สอง และรพร. เด่นชัย เพื่อกระจายยาสมุนไพร ให้กับ รพ. และ รพ.สต. ในจังหวัด อย่างต่อเนื่องทุกปี โดยแบ่งการจัดสรรเป็น 2 โซน (โซนเหนือ รพ.สอง เป็นแหล่งผลิต กระจายยาสมุนไพร ให้สถานบริการใน อ.สอง, อ.ร้องกวาง, อ.หนองม่วงไข่ และ อ.เมือง ส่วนโซนใต้ รพร.เด่นชัย เป็นแหล่งผลิต กระจายยาสมุนไพร ให้สถานบริการใน อ.เด่นชัย, อ.สูงเม่น, อ.ลอง และ อ.วังชิ้น) ปีงบประมาณ 2564 ได้รับจัดสรรงบประมาณ โซนละ 3,000,000.- บาท
2. ข้อเสนอแนะของผู้นิเทศ
   1. สำหรับพื้นที่ ควรวิเคราะห์ข้อมูลความต้องการใช้วัตถุดิบสมุนไพรอย่างเป็นระบบ เพื่อนำมาใช้ในการวางแผนการผลิตยาสมุนไพร และสามารถวางแผนส่งเสริมแหล่งปลูกวัตถุดิบสมุนไพรในชุมชน เพื่อเพิ่มมูลค่าทางการผลิตของวัตถุดิบสมุนไพรในชุมชนได้เพิ่มมากขึ้น
   2. สำหรับส่วนกลาง กรมการแพทย์แผนไทยและการแพทย์ทางเลือก ควรสนับสนุนการตรวจวิเคราะห์ ด้านคุณภาพและการปนเปื้อนเชื้อจุลินทรีย์ ยาฆ่าแมลง และสารพิษต่างๆ ให้เพียงพอและเหมาะสม และกรมฯ ควรกำหนดราคากลางของวัตถุดิบสมุนไพร เพื่อใช้เป็นฐานข้อมูลสำหรับการเปรียบเทียบ ราคาในการจัดซื้อวัตถุดิบได้

ผู้รายงาน

นายเมธี กองลี

ตำแหน่ง นักวิชาการสาธารณสุขชำนาญการ

โทร 088 251 8565

e-mail : thekop972@gmail.com

ผู้รับรองรายงาน ดร.ภญ.วิมลักษณ์ นพศิริ

ตำแหน่ง เภสัชกรชำนาญการ

หัวหน้ากลุ่มงานการแพทย์แผนไทยและการแพทย์ทางเลือก

โทร 090 054 6435

e-mail : [wimasiri@gmail.com](mailto:wimasiri@gmail.com)

๑๖ / มิถุนายน / 2564